Iste articlo ye sobre un telefilm de western de cine estausunidense de l'anyo 1970; ta atros usos, se veiga Wild Women.

Wild Women (títol orichinal en anglés, en aragonés Mullers salvaches, enguerada en Aragón con o títol en castewllano de Cinco mujeres indómitas, en aragonés Cinco mullers indomitas) ye una cinta de cine estausunidense de cine de western de l'anyo 1970 dirichida por Don Taylor seguntes un guión adaptau por Lou Morheim y Richard Carr basau en una novela de Vincent Fotre. Con una Banda Sonora Orichinal de Fred Steiner y una dirección de fotografía de Fleet Southscott, la producción cinematografica estió a'l cudiau d'Aaron Spelling ta la suya propia productora cinematografica Aaron Spelling Productions y l'elenco d'actors principals d'a cinta ye formau por os actors Hugh O'Brian, Anne Francis, Marilyn Maxwell, Marie Windsor, Sherry Jackson, Robert F. Simon y Richard Kelton.

Concebida inicialment como un episodio piloto d'una serie de televisión, ye un telefilm. S'ambienta en a Texas que encara formaba parte de Mexico mientres os anyos 1830 y explica lo viache d'uns incheniers de l'exercito estausunidense que, con a enchaquia de colonos de camín enta l'ueste, en realidat son fendo mapas ta la guerra que s'amana y como tapadera son acompanyaus d'unas mullers que aparentan estar as suyas parellas pero que en realidat se tracta de mullers d'una garchola a qui se lis ha prometiu a suya libertat si bi participan.

Elenco

Se veiga tamién
Cine en 1970.
Cintas de 1970.
Wild Women (cinta de 1970)